มีเพศสัมพันธ์กับแฟนใช้ถุงยางทุกครั้ง แต่มีบางครั้งที่อวัยวะเพศอ่อนตัวแต่ถุงยางไม่ได้หลุดจากนั้นก็แข็งตัวต่อ เวลาหลั่งเอาออกมาหลั่งข้างนอกทั้งที่ยังมีถุงยาง เช็คแล้วก็ไม่รั่ว แต่เหมือนหยดน้ำขาวๆที่โคนอยู่ในถุงยาง มีเพศสัมพันธ์วันที่ 14 แล้วเริ่มมีอาการปวดเต้านม และ มีตกขาวมีสีขุ่นไม่มีกลิ่น แต่รอบเดือนของแฟนปกติคือวันที่ 6-7 แต่เริ่มเจ็บเต้านมก่อน 2 สัปดาห์ อยากทราบว่าจะท้องมั้ยครับอาการแบบนี้
สวัสดีค่ะ diaryofus2541,การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% แต่หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปสำหรับอาการปวดเต้านม มีตกขาวขุ่น หากอยู่ในช่วงกึ่งกลางของรอบประจำเดือน ก็อาจอาการช่วงไข่ตกก็ได้ แต่หากเลยช่วงกึ่งกลางของรอบประจำเดือนไปแล้ว ก็อาจเป็นอาการก่อนการมีประจำเดือนมาก็ได้ค่ะทั้งนี้ อาการดังกล่าว ไม่ใช่อาการของการตั้งครรภ์ เพราะอาการต่างๆ ของการตั้งครรภ์นั้น โดยปกติจะปรากฏหลังจากมีอาการขาดประจำเดือนไปแล้วประมาณ 2 สัปดาห์ค่ะ